Wasu yara sun makale a karkashin kasa a Thailand - Daily Nigerian Hausa
Home Taska Wasu yara sun makale a karkashin kasa a Thailand
Daga Aminu Ibrahim
Tun daga ranar 23-06-2018 har zuwa yanzu da nike rubutun nan, kai har kilama nanda sati daya ko wata daya ko watanni, babu labari mai ban tausayi da ban al’ajabi daya karade Duniya irin yaran nan ‘yan kwallo ‘yan kasar Thailand wadanda sukabi hanyar karkashin kasa zuwa inda zasuje tareda kocinsu, bayan sunyi nisa a cikin wannan hanya ta kogo akayi wani mamakon ruwan sama ya shigo ya hadu da tabo ya dade hanyar da sukebi gaba da baya!
Yau kwana tara kenan yaran nan ba abinci ba wadataccen iska ga tsananin duhu babu haske, a haka suka zauna cikin jiran mutuwa ta biyosu da taimakon yunwa ta rika daukarsu da dai-dai da dai-dai, amma da yake sunada sauran shan ruwa gaba, mutane gwanayen linkaya daga sassan Duniya sukazo suka zagaye wurin nan, har aka samu wasu gwanayen linkaya ‘yan kasar birtaniya sukayi nasarar isa inda suke bayan sunyi tafiyar kusan KM 4 suka iskesu a raye cikin wani yanayi mai matukar ban tausayi.
Suna ganinsu sukayita murna sun san sunada sauran wata rayuwa a gaba, yanzu dai har anyi nasarar kai masu abinci da magunguna, sauran babban aikin yadda za’ayi hikimar fitar dasu, kasantuwar yarane kanana wadanda shekarunsu suka kama daga 11 zuwa 16 kocinsu kuma mai shekara 25 yanzu dai hasashen masana ya nuna kodai aje a koya masu linkaya, ko kuma aci gaba da aika masu abinci har nanda watan Octorber lokacin ake ganin ruwan zai janye.
Yanzu dai Duniya ta zuba ido taga yadda zaa ceto ran wadannan bayin Allah ba tareda ran ko daya ya salwantaba, Allah yaraba mai rai da wahala.
Previous articleKotu ta cirewa Fayemi takunkumin tsayawa takara na shekara 10
Next articleSule Lamido ya kaddamar da ofishin yakin neman zabensa a Zamfara